62020CJ0687_INF
A Bíróság (nyolcadik tanács) 2022. március 31‑i ítélete – Bizottság kontra Portugália (Környezeti zaj)
(C‑687/20. sz. ügy) (
1
)
„Tagállami kötelezettségszegés – Környezet – 2002/49/EK irányelv – A környezeti zaj értékelése és kezelése – Agglomerációk, fontosabb közutak és fontosabb vasútvonalak – A 7. cikk (2) bekezdése – Stratégiai zajtérképek – A 8. cikk (2) bekezdése – Cselekvési tervek – A 10. cikk (2) bekezdése – VI. melléklet – A stratégiai zajtérképekből származó információk – A cselekvési tervek összefoglalói – Az Európai Bizottsággal az előírt határidőkön belül való közlés elmulasztása”
1.
Környezet – A környezeti zaj értékelése és kezelése – 2002/49 irányelv – A tagállamok azon kötelezettsége, hogy az agglomerációkra, fontosabb közutakra és vasútvonalakra vonatkozó stratégiai zajtérképeket készítsenek – Az említett térképekből származó információk Bizottsággal való közlésének kötelezettsége – Kötelezettségszegés
(2002/49 európai parlamenti és tanácsi irányelv, 7. cikk, (2) bekezdés, első albekezdés és 10. cikk, (2) bekezdés, valamint VI. melléklet)
(lásd: 38., 39. pont és a rendelkező rész 1. pontja)
2.
Környezet – A környezeti zaj értékelése és kezelése – 2002/49 irányelv – A tagállamok azon kötelezettsége, hogy az agglomerációkra, fontosabb közutakra és vasútvonalakra vonatkozó cselekvési terveket dolgozzanak ki – Az említett cselekvési tervek összefoglalóinak a Bizottsággal való közlésére vonatkozó kötelezettség – Kötelezettségszegés – A környezeti zajnak kitett lakosság hiányára alapított igazolás – Megengedhetetlenség
(2002/49 európai parlamenti és tanácsi irányelv, 2. cikk, (1) bekezdés, 8. cikk, (2) bekezdés és 10. cikk, (2) bekezdés, valamint VI. melléklet)
(lásd: 40–47., 52–55., 47–57. pont és a rendelkező rész 1. pontja)
Rendelkező rész
1)
A Portugál Köztársaság – mivel egyrészt nem készített a PT_a_rd00410, PT_a_rd00458, PT_a_rd00460, PT_a_rd00462 és PT_a_rd00633 fontosabb közutakra vonatkozó stratégiai zajtérképeket, sem pedig az amadorai és portói agglomerációkra, valamint a jelen ítélet mellékletében említett fontosabb közutakra és fontosabb vasútvonalakra vonatkozó cselekvési terveket, másrészt nem közölte az Európai Bizottsággal az e térképekből származó információkat, sem pedig e cselekvési tervek összefoglalóit – nem teljesítette a környezeti zaj értékeléséről és kezeléséről szóló, 2002. június 25‑i 2002/49/EK európai parlamenti és tanácsi irányelv VI. mellékletével összefüggésben értelmezett 7. cikke (2) bekezdésének első albekezdéséből, 8. cikkének (2) bekezdéséből és 10. cikkének (2) bekezdéséből eredő kötelezettségeit.
2)
A Bíróság a Portugál Köztársaságot kötelezi a költségek viselésére.
(
1
)	HL C 62., 2021.2.22.